قازاقیستان ایله اؤزبکیستان، آوروپا اورتاق ویزاسی "شنگن"ین بنزری اولاجاق "ایپک ویزا"نی (سیلک ویسا) فوریه آیین‌دا اویقولامایا باشلایاجاق.
کازینفورم خبر آژانسینا گؤره، اؤزبکیستان دؤولت توریزم کمیته‌سی باشقانی یاردیمچیسی اولوغ‌بک قاسیم‌خوجایئو، ژورنالیستلره وئردیگی آچیقلامادا، شنگن بنزری ویزانین اورتا آسیا مدلی "ایپک ویزا"نی فوریه آییندان اعتباراً تطبیق ائتمه‌نی پلانلادیقلارینی ایفاده ائتدی.
بونون آماجینین اورتا آسیایا توریست چکمک و بؤلگه‌نی توریتلره سئودیرمک اولدوغونو دیله گتیره‌ن قاسیم‌خوجایئو، پروژه‌نین قازاقیستان و اؤزبکیستان طرفین‌دن اونایلاندیغینی، گئرییه یالنیز تکنیک آیرینتیلار و تجهیزات قونولارینین قالدیغینی بیلدیردی. قاسیم‌خوجایئو، اویقولامایا قیرقیزیستان و تاجیکیستانین دا ایلیگی دویدوغونو، قازاقیستانین پروژه‌یه آذربایجان ایله تورکیه‌نی قاتماغی پلانلادیغینی بیلدیردی.
قازاقیستان سناسی اولوسلارآراسی ایلیشکیلر، ساوونما و تهلوکه‌سیزلیک کمیته‌سینین باشقانی داریگا نظربایئوا، ژوئن آیین‌دا اؤزبکیستانا، بؤلگه‌یه توریست چکمک آماجلی "ایپک ویزا"نی حیاتا کئچیرمه‌یی تکلیف ائتمیشدی.
